open-index/open-wikipedia-markdown huggingface dataset:
Ta Prohm

**Ta Prohm** (khmer: **ប្រាសាទតាព្រហ្ម**) er det moderne navnet på et tempel i Angkor, Kambodsja, bygget i Bayonstil i stor grad på slutten av det 12. og tidlig 13. århundre, og opprinnelig kalt *Rajavihara* (khmer: ាជវិហារ). Det ligger ca. en kilometer øst for Angkor Thom på den sørlige kanten av Østre Baray nær Tonle Bati, og ble grunnlagt av den kambodsjanske kong Jayavarman VII som et Mahayanabuddhistisk kloster og universitet. I motsetning til de fleste templer i Angkorområdet har Ta Prohm stått i den samme tilstand som det ble oppdaget: den pittoreske og atmosfæriske kombinasjonen av trær som vokser ut av ruiner og jungelomgivelsene har gjort det til et av Angkors mest populære templer for turister. At filmen Tomb Raider inneholdt flere scener som ble spilt inn her har også bidratt til stedets berømmelse.

## Historie
 
Etter at Jayavarman VII overtok tronen i Kambodsja i 1181 satte han i gang et massivt program for bygging og offentlige arbeider. Rajavihara («kongelig tempel»), i dag kalt Ta Prohm («stamfar Brahma»), var en av de første templene som ble bygget i henhold til programmet. Stelen til minne om grunnleggingen angir datoen til 1186. 

Jayavarman VII konstruerte Rajavihara til ære for sin familie. Tempelets hovedbilde representerer Prajñāpāramitā, personifiseringen av visdom, ble modellert etter kongens mor. De nordlige og sørlige templene i den tredje innhegningen ble dedikert til henholdsvis kongens guru og hans eldre bror. Dermed dannet Ta Prohm en utfyllende par sammen med templet Preah Khan bygget i 1191, der hovedbildet som representerte bodhisattva Lokesvara ble modellert etter kongens far. 

Tempelets stele forteller at området var hjem for mer enn 12&nbsp;500 personer (hvorav 18 yppersteprester og 615 dansere), med ytterligere 80&nbsp;000 sjeler i omliggende landsbyer som sørget for tjenester og forsyninger. Stelen forteller også om templets store rikdom, som inkluderte gull, perler og silke. Utvidelser og tillegg til Ta Prohm fortsatte så sent som til for Srindravarmans regjeringstid på slutten av det 13. århundre. 

Etter Khmerrikets fall i det 15. århundre, ble Ta Prohm forlatt og neglisjert i århundrer. Når arbeidet med å bevare og gjenopprette templene i Angkor begynte tidlig i det 20. århundre, besluttet École française d'Extreme-Orient at Ta Prohm skulle forbli i stor grad som det hadde blitt funnet. Ifølge den framstående Angkoreksperten Maurice Glaize ble Ta Prohm ble plukket ut fordi det var «et av de mest imponerende [templene] og det som hadde best fusjonert med jungelen, men ikke i så stor grad at det hadde blitt en del av den». Likevel har mye arbeid blitt gjort for å stabilisere ruinene, for å gi adkomst, og for å opprettholde denne «tilstanden av åpenbar forsømmelse».

## Eksterne lenker
*
Gauntlet Enterprises

**Gauntlet Enterprises** er et piercingstudio etablert i 17. november 1978 av Jim Ward som det første i USA. 

Gauntlet lå i 8720 Santa Monica Blvd. i West Hollywood. Senere etablerte Ward også piercingstudioer i San Francisco og New York. Kundegruppen var i starten menn fra det homofile SM-miljøet i Sør-California. Men på grunn av finansielle problemer ble studioet lagt ned i 1998.

Litt utover begynte Ward å produsere og utvikle piercingsmykker. Noen av det de utviklet på 1970-tallet var ballukkingsringen og den rett barbell. Gauntlet drev også en periode piercingmagasinet *Piercing Fans International Quarterly*.

## Gauntlets masterpris
Fra 1992 fikk piercere som gjorde spesielt godt arbeid ved Gauntlet muligheten til å få en tittel som mester innen piercing. Dette gjorde mange av piercerene spesielt kjente. Tittelbærere er, Elayne Angel, Michaela Grey, Dan Kopka og Mark Seitchik.

## Eksterne lenker
*
Gildeskål bredbånd

**Gildeskål bredbånd** var en internettleverandør (ISP) i Gildeskål, Nordland. Selskapet var opprinnelig et samarbeid mellom Gildeskål kommune og Nordkontakt AS, med formål å få på plass et høyhastighets datanettverk mellom skolene. Kommunen solgte i august 2007 sin andel, og selskapet ble senere gitt navnet NKnett samme år.
Samværsrett

**Samværsrett** er den rett barnet har til å få være med den forelderen som ikke er bostedsforelder. Samværsrett er også en rettighet gitt den ene forelderen som ikke bor daglig med barnet om å få være med sitt barn.

Samværsrett til barn og forelder blir gitt og definert i den norske barneloven, gjennom Norges forpliktelser til Den europeiske menneskerettskonvensjon og rettighet til samvær med begge sine foreldre for barn blir også gitt gjennom FNs barnekonvensjon som Norge har forpliktet seg til å følge.

Samværsretten blir ikke sikret eller beskyttet av Norge i de tilfeller der samværsretten krenkes og samvær nektes gitt av bostedsforeldren. Noe som gir en situasjon der mange norske barn nektes samvær med en av sine foreldre uten at dette blir motvirket av forvaltning og rettsvesen. Det finnes ingen instans som følger opp om samværet blir iverksatt etter en dom, selv ikke en høyesterettsdom. Dette betyr at den med hovedomsorgen kan fremdeles blokkere samværsretten.

Etter straffeloven § 261 er det straffbart for samværsforelderen å holde barnet borte fra bostedsforelderen, men det er ikke gjort straffbart for bostedsforelderen å holde barnet borte fra samværsforelderen. 

Norge har flere ganger vært innklaget og dømt i Den europeiske menneskerettdomstol (EMD) etter krenkelse av samværsretten.   

## Referanser




## Litteratur
* Trude Haugli: *Samværsrett i barnevernssaker*, 2. utgave. Universitetsforlaget 2000 ISBN 82-00-45419-3 454s.
Alltid freidig

«**Alltid freidig**» er en salme som er skrevet av den danske presten og dikteren Christian Richardt i 1867. Melodien laget Christoph Ernst Friedrich Weyse i 1838. Opprinnelig er teksten en del av syngespillet «Tornerose», men den fikk etter hvert et liv utenfor sin opprinnelige sammenheng og er mye brukt både i bryllup og begravelser så vel som ved konfirmasjoner og i ungdomsarbeid.

«Alltid freidig» var siste salme i bryllupet til prinsesse Märtha Louise og Ari Behn i Nidarosdomen i 2002.

## Tekst

Alltid freidig når du går
veier Gud tør kjenne,
selv om du til målet når
først ved verdens ende!

Aldri redd for mørkets makt!
Stjernene vil lyse;
med et Fadervår i pakt
skal du aldri gyse.

Kjemp for alt hva du har kjært,
dø om så det gjelder!
Da er livet ei så svært,
døden ikke heller.


## Innspillinger
Flere innspillinger er gjort av salmen:
*Mats Eilertsen på albumet *Short Stories* 2007
*Solveig Leithaug på albumet *Fagert Er Landet* 2006
*SKRUK på albumet *Dype Stille Sterke Milde* 2006
*Barnekoret Minising fra Risør på albumet *Med Jesus Vil Eg Fara* 2001
*Kirsten Flagstad på albumet *Hymns* 1998
*Nidarosdomens Guttekor på albumet *[[Våre vakreste salmer og sanger]]* 1996
*Anna Marie Lyngstad med kirkeorgel på 78-platen Philips P-53001-H  1953

## Referanser
Sveits’ kvinnelandslag i fotball

**Sveits' kvinnelandslag i fotball** representerer Sveits i internasjonale kamper. 

Sveits kvalifiserte seg til mesterskap første gang i 2015. Deres innsats i mesterskapssammenheng var tidligere relativt beskjeden, og før kvalifiseringen til EM i 1997 ble Sveits plassert i gruppe B, og måtte kvalifisere seg til neste kvalifisering. De vant gruppen, og var tilbake til kvalifisering til VM i 1999 og EM i 2001. I begge tilfellene endte det derimot med sisteplass. I kvalifiseringene til VM i 2003 og EM i 2005 gjorde Sveits et lite fremskritt, men var fortsatt langt unna kvalifisering. Kvalifiseringen til VM i 2007 ble et tilbakeskritt til sisteplass, men i kvalifiseringen til EM var Sveits ett fattig poeng unna omspillsplass. 

I kvalifiseringen til VM i Tyskland var Sveits den store overraskelsen, da de slo ut Russland i kvalifiseringen, og vant sin gruppe. Deretter møtte de England i neste kvalifiseringsnivå. Der ble det tap sammenlagt, og Sveits gikk til kamp om den siste plassen. Der møtte de først Danmark, som de overraskende slo, før de tapte for Italia i siste europeiske kvalifisering. 

## Se også
*Sveits' herrelandslag i fotball
*Fotball for kvinner
*EM i fotball for kvinner
*Liste over kvinnelandslag i fotball
Marisha Pessl

**Marisha Pessl** (født 26. oktober 1977) er en amerikansk forfatter som er best kjent for sin debutroman *Special topics in calamity physics* (2006) – på norsk som *[[Utvalgte emner i katastrofefysikk]]*, oversatt av Vibeke Saugestad (Gyldendal, 2007).

## Referanser
Europautvalget

:*«EØS-utvalget» omdirigeres hit, se også [[EOS-utvalget]].*
**Europautvalget** (tidligere kalt **EØS-utvalget**) er Stortingets faste, rådgivende utvalg som behandler politiske og konstitusjonelle saker knyttet til EØS-avtalen, EØS-loven eller rettsakter fra EU. Utvalget er rådgivende overfor Regjeringen. Når direktiver fra EU er EØS-relevante, skal de etter bestemmelsene i EØS-avtalen og EØS-loven implementeres i norsk rett gjennom lovendring. Europautvalget behandler da direktivet og det gjennomføres en lovprosess i Stortinget.

Europautvalget består av medlemmene av Stortingets utenrikskomite, samt de representantene som til enhver tid er medlem av Stortingets EFTA/EØS-delegasjon. Lederen for Utenrikskomiteen leder møtene i Europautvalget. Ellers innkalles de ulike fagkomiteene til å delta i behandlingen når saken gjelder deres arbeidsområde.

Tilsvarende deltar utenriksministeren alltid i møtet, og andre fagstatsråder ved behov. Europautvalget forbereder Norges strategi, stemmegivning og forslag i EØS-komiteen, men det er Regjeringen selv som avgjør hvilken posisjon og standpunkt den inntar når den møter i EØS-komiteen og EØS-rådet.

## Litteratur
*Ivar Buch Østbø, *Storting og regjering*, Schibsted forlag, 2001, ISBN 8251618711

## Eksterne lenker
* 
*  Stortinget.no – Stortingets arbeid med EU- og EØS-saker
*  Stortinget.no – Stortingets EFTA/EØS-delegasjon
Irlands kvinnelandslag i fotball

**Irlands kvinnelandslag i fotball** (irsk: *Foireann sacair ban Phoblacht na hÉireann*) representerer republikken Irland i internasjonale fotballkamper som i FIFAs verdensmesterskapet i fotball for kvinner og UEFAs europamesterskapet i fotball for kvinner. Laget spilte i sitt første verdensmesterskap i VM i fotball for kvinner i 2023. Den har deltatt i invitasjonsturneringer som Algarve Cup, Istria Cup, Cyprus Cup og Pinatar Cup. Det er organisert av det irske fotballforbundet.

## Historie
I 1973 ble Women's Football Association of Ireland opprettet og samme år den 13. mai gjorde republikken Irland sin offisielle internasjonale debut, Paula Gorhams hat-trick som sikret en 3–2 seier i en vennskapskamp borte mot Wales. De debuterte 19. september 1982 i en europeisk konkurranse for kvinnefotball i 1984 mot Skottland. Denne gangen tapte Irland 3–0. Den 2. oktober 1982 vant Irland sin første konkurranseseier da de beseiret Nord-Irland 2–1 i en bortekamp i samme konkurranse. Etter å ha tapt hele 10–0 mot Sverige i en EM-kvalifiseringskamp i 1993, meldte ikke FAI seg på et lag i 1995-konkurransen. Dette nederlaget mot Sverige er fortsatt lagets største nederlag.

Irland har vært med i internasjonal fotball i lang tid, men de har aldri kvalifisert seg til noen mesterskap. I kvalifiseringen til EM i 1991 var de nære, men et tomålstap i Nederland ødela for dem. Ellers besto kvalifiseringene for Irland i hovedsak av siste eller nest sisteplasser.

I kvalifiseringen til EM 1995 deltok ikke Irland, og i kvalifiseringen til EM i 1997 var Irland plassert i gruppe B, det vil si gruppen for de som ikke var kvalifisert til å spille om EM-plass. Irland ble i gruppe B til 2005, da de kvalifiserte seg til gruppe A. Ikke lenge etter ble gruppeinndelingen avskaffet.

Kvalifiseringen til EM i 2009 ble en stor opptur for Irland. Fra å være det dårligste laget greide Irland å komme på tredjeplass bak Sverige og Italia. Det holdt til omspillsplass om de siste plassene. Irland møtte Island, og greide en god uavgjort hjemme. Bortemøtet ble imidlertid noe dårligere, og Irland tapte 0-3.

Irland fortsatte oppturen da de møtte Russland, Israel, Kasakhstan og Sveits. Sistnevnte ble den store overraskelsen i turneringen, og vant gruppen. Irland greide imidlertid å slå de to presumptivt dårligere lagene, Israel og Kasakhstan, og de oppnådde også en sterk uavgjort mot Russland. Dette holdt til en tredjeplass, seks poeng bak Russland på andre.

## Referanser


## Eksterne lenker
*
Myllarheimen

**Myllarheimen** er et musikkhistorisk museum i Vinje kommune på husmannsplassen Kosi på garden Øygarden i Arabygdi der Myllarguten, spelemannen Torgeir Augundsson, bodde de siste årene av sitt liv fram til 1872, da han døde.  

I 1852 kjøpte Myllarguten Øygarden, etter å ha tjent godt på konserter i Christiania og Bergen. Men han var ingen god bonde eller økonom, og ti år seinere måtte han selge garden. Men en husmannsplass holdt han av til seg selv. 

Kunstneren Harald Kihle kom i 1949 med en oppmodning om å ta vare på minne etter Myllarguten. Rauland kommune kjøpte husmannsplassen og ved dugnad ble husene satt i stand og gjenstander som hadde tilhørt Myllarguten ble samlet inn.  

I 1969 ble det avduket et minnesmerke utført av Dyre Vaa. 

## Eksterne lenker
* 
* Vest-Telemark museums hjemmesider
É

**É** og **é** (*[[E]]* med akutt aksent er den 7. bokstaven i det islandske alfabetet, der den representerer lyden . Den er den 10. bokstaven i det ungarske alfabetet, der den representerer lyden . I tsjekkisk og slovakisk er den den 12. bokstaven og har verdien . På kasjubisk er den den 8. bokstaven og representerer lyden  (med de dialektiske allofonene  og .

På andre språk der denne bokstaven brukes, for eksempel norsk, svensk, dansk og spansk, anses bokstaven bare for å være en annen utgave av bokstaven e. På disse språkene brukes é primært for å markere en trykksterk i -e i slutten av et ord, som i idé og café. På fransk markerer é at e-en skal uttales  og ikke  eller . Der et ord slutter på lyden , skrives denne som -é, ettersom -e på slutten av et fransk ord vanligvis er stum. Siden franske ord alltid har trykk på siste stavelse vil ord som slutter på -é har trykk på denne bokstaven, men det er *ikke* aksenten som gjør bokstaven trykksterk.

På fransk og spansk er aksenten valgfritt over majuskel e, slik at ordet école i begynnelsen av en setning vil kunne skrives både som «Ecole» og «École».
Feltbiskop

**Feltbiskopen** er leder for det kirkelige arbeidet innen Finlands forsvar. Embetet ble grunnlagt i 1941 av marskalk Carl Gustaf Emil Mannerheim. Feltbiskopen har brigadegenerals grad. Feltbiskopen er innen forsvaret leder for feltproster, militærpastorer og militærdiakoner.

Tross navnet er feltbiskopen ikke biskop i egentlig mening. Feltbiskopen er ikke biskopsvigd og har heller ikke rett til å prestevie. Han er ikke heller leder for noe stift og bærer ikke den liturgiske skrud som innen Den evangelisk-lutherske kirken i Finland tilfaller en biskop. Til tross for dette er feltbiskopen fullverdig medlem i bispemøtet og kirkemøtet.

For å bli feltbiskop kreves det at man har *teologie licentiat*-examen eller *teologie doktors*-examen.

## Feltbiskoper siden 1941
*Johannes Björklund 1941–1956
*Toivo Laitinen 1956–1969
*Yrjö Massa 1969–1978
*Viljo Remes 1978–1986
*Jorma Laulaja 1986–1995
*Hannu Niskanen 1995–2012
*Pekka Särkiö 2012–

## Referanser


## Eksterne lenker
*
Ernst Schultz

**Ernst Ludvig Emanuel Schultz** (født 15. mai 1879 i Horsens, død 20. juni 1906) var en dansk friidrettsutøver som deltok i de olympiske leker 1900 Paris. 

Schultz kom på tredjeplass i friidrett på 400 meter under OL 1900 i Paris. Maxwell Long vant foran William Holland begge fra USA.  

I dansk mesterskap i friidrett 1899 tok Schultz gull på 150 meter. 

Han omkom i en drukningulykke i Roskilde Fjord.  
## OL-medaljer
* 1900  Paris -  Bronse i friidrett, 400 meter  Danmark

## Eksterne lenker
*
Ɠ

***' og ***' (*[[G]]* med krok) er en bokstav som brukes i noen afrikanske språk, bl.a. kpelle og fulfulde. I det internasjonale fonetiske alfabetet brukes minuskulen for å representere en stemt, velar implosiv.

I Unicode kodes ɠ som  U+0193 (&#X0193;) og U+0260 (&#X0260;).
Kishan Lal

**Kishan Lal** (født 2. februar 1917 i Mhow i distriktet Indore i Madhya Pradesh i British India, død 23. juni 1980 i Madras) var en indisk landhockeyspiller som deltok i de olympiske leker 1948 i London.
  
Lal ble olympisk mester i landhockey under OL 1948 i London. Han var med på det indiske laget som vant landhockeyturneringen. Det var tretten lag med i turneringen og India vant sine tre kamper i gruppespillet med sammenlagt 19-1. I semifinalen slo de Nederland med 2-1 og i finalen Storbritannia med 4-0.

## OL-medaljer
* 1948  London -  **Gull** i landhockey  India

## Priser og æresbevisninger
I 1966 ble Kishan Lal tildelt den indiske utmerkelsen Padma Shri for sine idrettslige prestasjoner.
## Referanser


## Eksterne lenker
*
Bertel Aa

**Bertel Eilert Elias Aa** (1919 - 2009) var en båtbygger og forretningsmann. Han var den eldste av to brødre som etablerte båtbyggeriet Brødrene Aa i 1947. Hans et år yngre bror var Olav Aa (1920-2006). Selskapet ble en hjørnestensbedrift i kommunen.

Aa ble i 1991 tildelt Kongens fortjenstmedalje i gull.

## Referanser


## Eksterne lenker
* NRKs fylkesleksikon
* Brødrene Aas hjemmeside
Olav Aa

**Olav Matias Aa** (1920 - 2006) var en båtbygger og forretningsmann. Sammen med sin et år eldre bror Bertel Aa etablerte de båtbyggeriet Brødrene Aa i 1947, et selskap som ble en hjørnestensbedrift i kommunen.

## Referanser


## Eksterne lenker
* NRKs fylkesleksikon
* Brødrene Aas hjemmeside
Elayne Angel

**Elayne Angel** er en profesjonell amerikansk piercer og tatovør. Hun var blant de første personene som jobbet innenfor kroppmodifikasjon, og har en av de lengste karrierene.

Hun er mest kjent for sine «englevinge»tatoveringer, som hun registrerte hos United States Patent and Trademark Office. Hun er den første som har registrert patent i USA på en tatovering.

## Karriere
### Tidlig karriere
Angel ble interissert i piercing etter et tilfeldig møte med en kvinne som hadde en brystvortepiercing på sammenkomsten renaissance faire i 1981. Gjennom denne personen ble hun involvert med piercingstudioet Gauntlet. Der ble hun ansatt, og var da en av de første profesjonelle piercerne i amerika. Senere jobbet hun for Gauntlet sine piercingstudioer i Los Angeles, New York og San Francisco.

Hun var den første til å motta masterprisen hos Gauntlet av Jim Ward. Senere har hun stått for å poppularisert piercinger som fourchette og lorum-piercing. Hun står også for mye av populariteten til tungepiercing.

### Senere karriere
I 1993 åpnet Angel sitt eget piercingstudio, Rings of Desire, i French Quarter av New Orleans. Rings of Desire var det første piercingstudioet i Louisiana. Etter orkanen Katrina valgte Angel å stenge studioet sitt og flytte det til Mérida (Yucatán) i Mexico.

## Referanser


## Eksterne lenker
* 
* 
* 
*
Haojiang

**Haojiang** (kinesisk: 濠江区; pinyin: *Háojiāng Qū*) er et bydistrikt i byprefekturet Shantou i provinsen Guangdong i Folkerepublikken Kina. 

Distriktet ble dannet i mars 2003 ved sammenslåing av de tidligere distriktene Dahao (达濠) og Hepu (河浦).

Det har et areal på 134,88&nbsp;km² og teller 270&nbsp;000&nbsp;innbyggere (2003).

Øya Dahao, som ligger i distriktet, er del av Shantous spesielle økonomiske sone. Haojiang har 20 havneanlegg.

## Eksterne lenker
* 
* Lokalregjeringens side
French Quarter

**French Quarter** (også kjent som **Vieux Carré**) er det eldste og mest kjente nabolaget i New Orleans, Louisiana. Det ble grunnlagt av Jean-Baptiste Le Moyne i 1718.

Nabolaget er omgitt av mange eldre og historiske bygninger og landemerker.
Samara Morgan

**Samara Morgan** er en figur som dukket opp først i den japanske filmen the Ring, og var filmens viktigste antagonist. Samara var et barn som etter hvert ble adoptert, men fikk fostermoren til å begå selvmord. Hun ble deretter kastet i en brønn, og stengt inne der. I filmen hjemsøker Samara personer som har sett en film som hun var en del av før hun ble innestengt. 

I bøkene ble Samara født som intersex. Hun har kroppen til en kvinne, men har både mannlig og kvinnelig kjønnsorgan. Hun var datter av Shizuko Yamamura og Heihachiro Ikuma, en professor som var gift med en annen kvinne. Men Ikuma utviklet tuberkulose, og Samara ble overlatt til Shizukos øvrige familie-medlemmer i hjem-byen Izu Ōshima. Som tenåring flyttet hun til det japanske fastlandet, i håp om å begynne som skuespiller. Men håpet hennes blir snart ødelagt når hun var involvert i teater-direktørens dødsfall. Hun ble deretter tvunget til å ta hånd om hennes syke far ved en tuberkulose-avdeling på Izuøyene.

Der ble Samara voldtatt av Jotaro Nagao, som deretter kastet henne i en brønn når det ble oppdaget at hun var intersex. Men fordi Nagao var syk av kopper når han voldtok henne, ble Samara også infisert av kopper-viruset. Sammen med Samaras iboende psykiske krefter ble hatet hennes projisert mot resten av verden gjennom en TV-skjerm som tar opp en videokassett, noe som skapte det beryktede forbannede video-båndet som spiller en veldig viktig i bøkene og filmene. I film-serien er Samara ikke hermafroditt, men fullstendig kvinnelig. Ikuma er heller ikke hennes biologiske pappa i filmene, men i stedet en mann som tok seg av Shizuko etter at hun ble syk.
John Cai Tiyuan

**John Cai Tiyuan** (født 1920 i Kina, død 24. november 1997 i Shantou) var katolsk biskop av Shantou i Guangdong i Kina. 

Han fikk siste del av sin presteutdannelse ved det regionale presteseminar for Sør-Kina i Aberdeen i Hongkong og ble presteviet i 1949. 

Han ble i 1981 den første prest som etter kulturrevolusjonen ble valgt av den da gjenopplivede kinesiske patriotiske katolske forening og bispeviet uten pavelig mandat. 

I 1986 ble han valgt til en av to viseformenn for den myndighetsapproberte katolske bispekonferanse tilknyttet den kinesiske patriotiske katolske forening. Han ble etter hvert leder av konferansens liturgiske kommisjon, som ble svært viktig da den patriotiske forening på 1990-tallet vedtok å introdusere kinesisk i liturgien – inntil da hadde man holdt fast ved latinen. Biskop Cai feiret sin første messe på kinesisk i februar 1993.

I juli året etter ble han valgt til president for den patriotiske forenings avdeling for provinsen Guangdong. Han ble i 1988 også medlem av Den nasjonale folkekongress og ble gjenvalgt til det i 1993.

Bispedømmet Shantou fikk til en viss grad del av velstandsøkningen som fulgte opprettelsen av Shantou som spesiell økonomisk sone, og biskopen fikk igangsatt viktig kirkebygging.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop Joseph Zong Huaide (1917-1997) *1958 
* Biskop *John Cai Tiyuan* (1920-1997) *1981 

## Referanser
The Ring

**The Ring** kan referere til:

* The Ring (dikt), middelalderdikt
* The Ring (1927), Hitchcock-film
* Ringu, japansk film fra 1998
* The Ring (2002), amerikansk film basert på Ringu
* Ring Magazine, magasin om boksing
* Nürburgring, en motorsportbane i Tyskland
Berit Hagen Agøy

**Berit Hagen Agøy** (født 30. september 1960) er en norsk lektor. Hun var i perioden 2009-2023 generalsekretær for Mellomkirkelig råd i Den norske kirke.

Agøy er utdannet med hovedfag i historie fra Universitetet i Oslo. Agøys hovedoppgave (1987) hadde tittelen «Den tvetydige protesten. Norske misjonærer, kirker og apartheid i Sør-Afrika, 1948-ca.1970».

## Bibliografi
* *Den tvetydige protesten. Norske misjonærer, lutherske kirker og apartheid i Sør-Afrika*, Historisk tidsskrift 72 (1993), s. 145-180 

## Referanser


## Eksterne lenker
Norge under verdensmesterskapet på ski, nordiske grener

**Norge i verdensmesterskapet på ski, nordiske grener** viser Norges medaljefangst i VM på ski. Norge er blitt beste nasjon hele 23 ganger. Norge deltok ikke i 1927, heller ikke i 1933. Selv om FIS regner OL-arrangementene som VM fra 1924 til 1980, er det kun de rene verdensmesterskapene som er med på denne oversikten.

## 1925  [[Janské Lázně]]
### Norske medaljer

## 1926  [[Lahtis]]
### Norske medaljer

## 1929  [[Zakopane]]
### Norske medaljer

## 1930  [[Oslo]]
### Norske medaljer

## 1931  [[Oberhof]]
### Norske medaljer

## 1934  [[Sollefteå]]
### Norske medaljer

## 1935  [[Vysoké Tatry]]
### Norske medaljer

## 1937  [[Chamonix]]
### Norske medaljer

## 1938  [[Lahtis]]
### Norske medaljer

## 1939  [[Zakopane]]
### Norske medaljer

## 1950  [[Lake Placid]]
### Norske medaljer

## 1954  [[Falun]]
### Norske medaljer

## 1958  [[Lahtis]]
### Norske medaljer

## 1962  [[Zakopane]]
### Norske medaljer

## 1966  [[Oslo]]
### Norske medaljer

## 1970  [[Vysoké Tatry]]
### Norske medaljer

## 1974  [[Falun]]
### Norske medaljer

## 1978  [[Lahtis]]
### Norske medaljer

## 1982  [[Oslo]]
### Norske medaljer

## 1985  [[Seefeld]]
### Norske medaljer

## 1987  [[Oberstdorf]]
### Norske medaljer

## 1989  [[Lahtis]]
### Norske medaljer

## 1991  [[Val di Fiemme]]
### Norske medaljer

## [[1993]]  [[Falun]]
### Norske medaljer

## [[1995]]  [[Thunder Bay]]
### Norske medaljer

## [[1997]]  [[Trondheim]]
### Norske medaljer

## [[1999]]  [[Ramsau]]
### Norske medaljer

## [[2001]]  [[Lahtis]]
### Norske medaljer

## [[2003]]  [[Val di Fiemme]]
### Tropp

### Norske medaljer

### Øvrige norske resultater

## [[2005]]  [[Oberstdorf]]
### Tropp

### Norske medaljer

### Øvrige norske resultater

## [[2007]]  [[Sapporo]]
### Tropp

### Norske medaljer

## [[Ski-VM 2009|2009]]  [[Liberec]]
### Tropp

### Norske medaljer

## [[Ski-VM 2011|2011]]  [[Oslo]]
### Tropp

### Norske medaljer

## [[Ski-VM 2013|2013]]  [[Val di Fiemme]]

### Tropp

### Norske medaljer

## [[Ski-VM 2015|2015]]  [[Falun]]

### Tropp

### Norske medaljer

## [[Ski-VM 2017|2017]]  [[Lahtis]]

### Tropp

### Norske medaljer

## [[Ski-VM 2019|2019]]  [[Seefeld]]

### Tropp

### Norske medaljer

## [[Ski-VM 2021|2021]]  [[Oberstdorf]]

### Tropp

### Norske medaljer

## [[Ski-VM 2023|2023]]  [[Planica]]

### Tropp

*1: Deltok ikke i noen renn.

### Norske medaljer
Alois Li Boyu

**Alois Li Boyu** (født 3. juni 1908 i landsbyen Weiqi i fylket Hu i Shaanxi i Kina, død 8. februar 1980) var en katolsk biskop av Zhouzhi i provinsen Shaanxi i Kina.

## Liv og virke
### Bakgrunn
Han kom fra en katolsk landsby som ble kristnet rundt år 1800. Weiqis landsbykirke ble bygd under Qing-dynastiet, men ble ødelagt av rødegardister under kulturrevolusjonen. En ny kirke ble reist i nærheten senere. 

### Biskop
Li Boyu ble bispeviet i Fengxiang i august 1951 med biskop Anthony Zhou Weidao som hovedkonsekrator. 

Han ble en av de biskoper som i 1958 så seg nødsaget til å samarbeide med den kinesiske patriotiske katolske forening som arbeidet for å videreføre den katolske kirke i Kina på en måte som utelukket «innblanding» fra paven, og som var til nytte for det kinesiske kommunistpartis ledelse av landet. Han var medkonsekrator i Hankou da de første to biskoper ble ordinert uten pavelig mandat, og var senere hovedkonsekrator for fader Li Shengxue, som ble biskop den 26. mars 1959.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1852-1918) *1900
* Kardinal Antonio Riberi (1897-1967) *1934
* Biskop Anthony Zhou Weidao (Chow Wei-tao), O.F.M. (1905-1983) *1950
* Biskop *Alois Li Boyu*

## Referanser
H. Henriksen Mek. Verksted

**H. Henriksen Mek. Verksted A/S**, grunnlagt 1856 av smeden Henrik Henriksen, er en av Tønsbergs eldste eksisterende bedrifter og er fremdeles i familien Henriksens eie.

Verkstedet var en viktig produsent av utstyr for hvalfangst, og produserer fortsatt marint utstyr.

Henriksens sønn var med på å starte Kaldnes Mekaniske Verksted.


File:Slottsfjellsmuseet Museum Tønsberg Norway. Whaling harpoon cannon used by Svend Foyn in the 1870s Hvalkanon Bottlenose kanon H Henriksen Vridd harpun Statue Ingebrikt Vik 2020-01-21 DSC02184.jpg|Henriksens «Bottlenose kanon» brukt av Svend Foyn på 1870-tallet.

File:Slottsfjellsmuseet Museum Tønsberg Norway. 60 mm fangstkanon hvalkanon no 360 for vågehval etc H Henriksen Whaling harpoon cannon Minke Whale 2020-01-21 DSC02271.jpg|Henriksens 60 mm fangstkanon (hvalkanon) «no 360» for fangst av vågehval.

File:Slottsfjellsmuseet Museum Tønsberg Norway Pil for fangst av grønlandshval Arrow for catching bowhead whale Henriksen 1989 Alaska eskimo whaling communion 2020-01-21 2351.jpg|Pil for fangst av grønlandshval utviklet av Henriksen i 1989 for Alaska Eskimo Whaling Communion i USA.



## Referanser


## Eksterne lenker
*
Abraham Gottlob Werner

**Abraham Gottlob Werner** (1749–1817) var en tysk mineralog som regnes som grunnlegger av geognosien og neptunismen. 

## Liv og virke
Werner kom fra en bergverksfamilie, faren Abraham David Werner var formann i ei lokal smeltehytte. Han var tidlig opptatt av systematisk mineralogi, og utga i 1774 verket *Von den äusserlichen Kennzeichen der Fossilien*. Grunnet helseproblemer dro han på svært få studiereiser, og publiserte lite. Fra 1775 arbeidet Werner som inspektør, lærer og tilslutt professor i mineralogi ved bergakademiet i Freiberg. 

Werners hovedhypotese, som siden har vist seg feilaktig, var at jordskorpen er dannet gjennom avsetning på havbunnen og ikke gjennom størkning av lavamasser fra jordens indre. Werner mente at et urhav en gang dekte hele jordoverflaten. Dagens landformer og kontinenter mente han kom fram etter at urhavet gradvis trakk seg tilbake. Han forstod ikke opprinnelsen til basalt og avviste at jordas indre var flytende. Werner hadde tross sine motstandere enorm innflytelse, ikke minst på grunn av sine evner som foreleser.

Blant hans mer kjente studenter var Alexander von Humboldt, Leopold von Buch og Robert Jameson, hvorav bare sistnevnte forble tro mot Werners teorier. Den norske geologen Jens Esmark studerte en tid under Werner.

Werner ble innvalgt i Kungliga Vetenskapsakademin i året 1810.

## Bibliografi
* **'Von den äusserlichen Kennzeichen der Fossilien**' (1774)
* *Kurze Klassifikation und Beschreibung der Gebirgsarten* (1787)
* *Neue Theorie über die Entstehung der Gänge* (1791)
* Oversatte Axel Fredrik Cronstedts *Versuch einer Mineralogie* (1780)

## Referanser


## Eksterne lenker
* 
* 
* TU-Freibergs side om Abraham Gottlob Werner
Francis Yi Xuanhua

**Francis Yi Xuanhua** (født 18. november 1900 i Chayüankow i Kina, død 1974 i Siangyang) var katolsk biskop av Xiangyang i provinsen Hubei i Kina, fra 1951 til 1974. 

Han ble presteviet 14. februar 1921. Han ble senere en av de siste pavelig utnevnte biskoper i Kina før forfølgelsene gjorde det umulig. Han ble bispeviet 7. februar 1951 av biskop Joseph Li Daonan av Puqi.   

Han ble blant de biskoper som under kirkeforfølgelsene i Kina så seg tvunget til å samarbeide med den kinesiske patriotiske katolske forening og bispevie nye biskoper uten pavelig mandat. En gang var han hovedkonsekrator, for en eller to biskoper: Chen Yuancai (15. juni 1958), og kanskje Kong Lingzhong av Kunming i Yunnan (15. juni 1958).
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Mario Zanin (1890-1958) *1934
* Kardinal Paul Yü Pin (Yu Bin) (1901-1978) *1936
* Erkebiskop Giuseppe Ferruccio Maurizio Rosà (1888-1961) *1946
* Biskop Joseph Li Taonan (Li Daonan) (1901-1978) *1951
* Biskop *Francis Yi Xuanhua* (1900-1974) *1952

## Referanser
Fylkesvei 4500

**Fylkesvei 4500** går mellom Sviland og Foss-Vatne i Sandnes kommune.

Frem til 2019 hadde veien betegnelsen fylkesvei 335 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Ann Ollestad

**Ann Ollestad** (født i Oslo 3. august 1952) er en tidligere norsk diplomat. Hun har vært norsk ambassadør i India og sideakkreditert til Bhutan.

Ann Ollestad ble utdannet cand.polit. i 1983 og ble i 1987 ansatt som konsulent i Departementet for utviklingshjelp og senere arbeidet ved Utenriksdepartementet i Oslo og utenlands. Hun ble i 2004 storoffiser av Republikken Italias fortjenstorden.

## Posteringer
* ambassadesekretær ved Norges ambassade i Bonn
* saksbehandler ved delegasjonen til OECD i Paris
* 1995–2001 førstekonsulent, byråsjef, underdirektør og avdelingsdirektør ved UDs preste- og informasjonsavdeling  
* 2001–2002 ministerråd ved en delegasjon i Genève
* 2002–2007 ekspedisjonssjef i UD, etterfulgte Eva Bugge som leder for en avdeling som het presse, kultur og informasjon. 
* 2007–2012 ambassadør ved Norges ambassade i New Delhi i India. I løpet av perioden ble ambassadens dekningsområde utvidet til også å omfatte Bhutan.
* 2013– første ambassadør ved den nyåpnede Norges ambassade i Yangon i Burma/Myanmar

## Referanser


## Eksterne lenker
* CV på  nettsiden til Norges ambassade i India
Grahanandan Singh

**Grahanandan Singh** (født 18. februar 1926, død 7. desember 2014) var en indisk landhockeyspiller som deltok i de olympiske leker 1948 i London og 1952 i Helsingfors.

Singh ble olympisk mester i landhockey under OL 1948 i London. Han var med på det indiske laget som vant landhockeyturneringen. Det var tretten lag med i turneringen og India vant sine tre kamper i gruppespillet med sammenlagt 19-1. I semifinalen slo de Nederland med 2-1 og i finalen Storbritannia med 4-0.

Fire år senere, under OL 1952 i Helsingfors, vant han sin andre olympiske gullmedalje i landhockey. India vant semifinalen med 3-1 over Storbritannia og i finalen beseiret de Nederland med 6-1.

## OL-medaljer
* 1948  London -  **Gull** i landhockey  India
* 1952  Helsingfors -  **Gull** i landhockey  India

## Eksterne lenker
*
Akhtar Hussain

:*For professor ved det medisinske fakultet i Oslo, se: [[Akhtar Hussain (professor)]]*

**Akhtar Hussain** (født 23. august 1926, død 9. november 1987) var en indisk og pakistansk landhockeyspiller som deltok i de olympiske leker 1948 i London og 1956 i Melbourne.

Hussain ble olympisk mester i landhockey under OL 1948 i London. Han var med på det indiske laget som vant landhockeyturneringen. Det var tretten lag med i turneringen og India vant sine tre kamper i gruppespillet med sammenlagt 19-1. I semifinalen slo de Nederland med 2-1 og i finalen Storbritannia med 4-0.

Åtte år senere, under OL 1956 i Melbourne, spilte han på Pakistans landhockeylag. Pakistan tapte finale til India med 0-1.

## OL-medaljer
* 1948  London -  **Gull** i landhockey  India
* 1956  Melbourne -  Sølv i landhockey  Pakistan

## Eksterne lenker
*
Kommunal vei 406 (Stavanger)

**Kommunal vei 406 (Fv406) i Stavanger** går mellom Madla og Madlasandnes i Stavanger. Veien er 1,4&nbsp;km lang.

Veien har blitt omklassifisert til kommunal vei.

## Kommuner og knutepunkter

## Referanser
Hoppuka 2008/09

**Hoppuka 2008/09** inngikk verdenscupen i skihopping og var den 57. hoppuka. Hoppuka startet i Oberstdorf den 29. desember 2008 og ble avsluttet den 6. januar 2009 i Bischofshofen. Wolfgang Loitzl vant hoppuka sammenlagt.

## Sammenlagt

## Resultater [[Oberstdorf]]
*Dato: 29. desember 2008
*Land:  Tyskland
*Bakke: Schattenbergbakken
*Bakkerekord:  Sigurd Pettersen 30. desember 2003 – 143,5 m

## Resultater [[Garmisch-Partenkirchen]]
*Dato: 1. januar 2009
*Land:  Tyskland
*Bakke: Olympiabakken
*Bakkerekord:  Gregor Schlierenzauer 1. januar 2008 – 141,0 m

## Resultater [[Innsbruck]]
*Dato: 4. januar 2008
*Land:  Østerrike
*Bakke: Bergiselbakken
*Bakkerekord:  Sven Hannawald 4. januar 2002 – 134,5 m 

## Resultater [[Bischofshofen]]
*Dato: 6. januar 2008
*Land:  Østerrike
*Bakke: Paul Außerleitner-bakken
*Bakkerekord:  Daiki Itō (2005) – 143,0 m 

## Referanser


## Eksterne lenker
* Hoppukas hjemmeside
Henning G. Jensen

**Henning G. Jensen** (født 18. mars 1950) er en dansk lokalpolitiker og tidligere borgermester i Aalborg kommune, valgt for Socialdemokratiet.

Henning G. Jensen er utdannet folkeskolelærer, og har vært medlem av Aalborg Byråd siden 1974, og formann for Frit Forum Aalborg i samme periode. Fra 1982 til 1997 var han rådmann for Social- og Sundhedsforvaltningen, inntil han i 1998 ble borgermester.

Ved kommunevalget i 2005 fikk han 13.650 personlige stemmer, svarende til 14 prosent av alle avgitte stemmer i kommunen.

## Referanser
N̈

og  (*[[N]]* med tødler) er en bokstav som brukes på jakaltek (et mayaspråk), og gassisk, i begge tilfellene representerer bokstaven lyden /ŋ/.

Ettersom bokstaven er relativt sjelden, kan den (foreløpig) ikke kodes i Unicode, man må i stedet benytte seg av N/n med diakritiske prikker, kodet som U+0308. Dette gjør at bokstaven ikke alltid vil vises like pent i alle operativsystemer. 

Bokstaven opptrer også i navnet til det fiktive bandet Spıal Tap, i filmen *[[Hjelp vi er i popbransjen]]*, som en parodi på tøddelbruken til band som Mötley Crüe og Motörhead.
Kvamsfjellet

**Kvamsfjellet** er et hytte- og seterområde i Nord-Fron kommune inntil Rondane nasjonalpark.

Det er tilkomst til området fra E6 fra Kvam i Gudbrandsdalen. «Peer Gynts setervei» (bomveg) går via Kvamsfjellet mellom Kvam og Vinstra.

Kvamsfjellet har utsikt til Rondane nasjonalpark, og er utgangspunkt for turer i nasjonalparken både sommer og vinter. Turløypenettet er sammenknyttet med både Sel og Ringebu. Turløypen Troll-løypa som går fra  Høvringen i nord til Lillehammer i sør, er lett tilgjengelig. Mellom Mysusæter og Kvamsfjellet er det en ca. 10 km lang etappe i lett terreng gjennom fjellbjørkeskog. Mens mellom Kvamsfjellet og turistforeningshytten Eldåbu er det en ca. 15 km lang løype i variert åpent fjellterreng.

Furusjøen, som er den største av flere tjern (sjøer), ligger både i Nord-Fron og Sel.

## Eksterne lenker
* Nord-Fron kommune
* Kvamsfjellet Rondanes forgård. Møteplass for Kvamsfjellets brukere og innbyggere.


Frydalen i Kvamsfjella.jpg|Frydalen landskapsvernsområde
Rondablikk høyfjellshotell i Kvamsfjella.jpg|Rondablikk høyfjellshotell
The stage by Rondablikk Hotel in Norway.JPG|Scena tilknyttet Rondablikk høyfjellshotell
Badeplass ved Rondablikk.jpg|Badeplassen ved Oryllingen
Suburbant hyttefelt - suburban cottages in Norway-3.JPG|Hyttefelt ved Rondablikk
Seterbygning i Frydalen med skifertak.jpg|Seterhus ved Kvamsnysetrin
Mosaikk av einer busker.jpg|Beitelandskap ved Kvamsnysetrin
Nice mountain landscape in Rondane with snowy mountains.JPG|Utsyn mot Rondane fra Rondablikk
Fjell og kulturlandskap ved Rondane.jpg|Rondanes fjell sett fra Frydalen
Sukkertoppen mountain top in Kvamsfjellet in Norway.jpg|Sukkertoppen er den nærmeste fjelltoppen til Rondablikk høyfjellshotell
The mointaner girl in the Norwegian mountains.jpg|Fra Sukkertoppen har man fin utsikt mot Furusjøen, Rondane og Kvamsfjellet
Flakkshøa-Walking along Lake Furusjøen in the Kvamsfjella Mountains in Norway.jpg|På vandring etter Furusjøen, med Flakkshøa til venstre i bildet
Kommunal vei 436 (Stavanger)

**Kommunal vei 436 (Kv436) i [[Rogaland]]** går mellom Ulsnes og Hundvåg kirke på Hundvåg i Stavanger kommune. Veien er 730 meter lang.

Før veien ble omklassifisert til kommunal vei hadde den nummeret fylkesvei 436.

## Kommuner og knutepunkter

*Endepunkt Ulsnes

## Referanser
Melchior Falch

**Melchior Michaelsen Falch** (født 1720, død 14. september 1791) var en norsk jurist, forfatter, sorenskriver og kanselliråd fra Øvre Amla (Amble) ved Kaupanger i Sogndal kommune, Sogn og Fjordane. 

## Familie og utdanning
Falch tok juridisk embetseksamen i København i 1747. Han bekostet byggingen av Seminarium Fredericianum i Bergen og som takk fikk han sorenskriverembete på Sunnmøre. Etter sin far arvet han «Heiberg-godset» i Øvre Amla. Eiendommen ble leid ut mellom 1754&ndash;1779, da han bodde i Borgund på Sunnmøre. 

Falch var sønn av Michael Melchiorsøn Falch (død 1768) og Mette Marie Heiberg (1699-1766). Han var fra 19. mars 1753 gift med Anna Sophie Bitsch som døde i 1755. 

Han gift seg på nytt 25. august 1756 med Christi(a)ne Margrethe Hagerup (født 8. november 1732–død 1795). De fikk barna: Anna Sophie Falch (1759–1830), Michael Melchiorsen Falch (1762–), Hans Christian Falch (1764–), Melchior Falch (1768–1849) og Cathrine Marie Helene Harboe Falch (1770–1854, gift med Hans Knagenhjelm Daae). Christine Margrethe var datter av biskop Eiler Hagerup d.e., hun var også søskenbarn av Hans Strøm. Forretningsmannen Hans Holtermann var gift med en litt eldre søster.

## Karriere
Falch tjente mye penger på sitt arbeid for fiskerienes utvikling. Han var en aktiv forfatter og fra 1769 medlem av Det Kongelige Norske Videnskabers Selskab i Trondheim.

2. november 1773 var han med å stifte en av landets første ideelle organisasjoner, et «landhusholdningsselskap» – *[[Syndmøre practiske Landhuusholdningsselskab]]*. Hans Strøm og andre prester deltok også i arbeidet. Det ble dannet etter mønster av *Det Kongelige Danske Land-Huusholdnings ­Selskab* etablert 1769, og tilsvarende selskaper i andre europeiske land. Selskapet hadde som formål å arbeide for næringsutvikling, særlig innen jord­bruket. Det viktigste var å drive opplysning, som å dele ut nyttige småskrifter og premiere (2-4 riksdaler) bønder som satte i verk anbefalte tiltak for å bedre produksjonen. Falch drev selv et mønsterbruk i Borgund. Selskapet stagnerte da Falch og Strøm forlot Sunnmøre i 1779.

Falch var sorenskriver i Sunnmøre og hadde embedsgård i Djupvika på Sula.

## Verk
* *Afhandling om Fiskerierne i Norge, i Særdeleshed om de søndmørske, og Fiske-Grundene uden for Landet.* Det Kongelige Danske Landhuusholdningsselskab, 1790.
* *Om Torske Vaar-Fiskeriet paa Sundmøer. Det Kongelige Danske Landhuusholdningsselskab*, 1788.
* *Beregning over hvad Træ-Materialier Søndmør aarlig behøver*, Det Kongelige norske videnskabers selskab, 1784.
* *Om Fyrre- og Gran-Skovene i Norge*, Det Kongelige norske videnskabers selskab, 1784.

## Referanser
Jørn Sørensen (politiker)

**Jørn Sørensen** (født 26. juli 1942) (Radikale Venstre) var borgermester i Holbæk kommune i tiden 1998–2010; før kommunalreformen 2005–2007 i Holbæk kommune (1970–2006).

Han mistet ved kommunevalget 2005 en femtedel av sine personlige stemmer, blant annet på grunn av en rekke uheldige uttalelser. Han stilte ikke opp ved kommunalvalget i 2009, og partiet greide heller ikke å beholde borgmesterposten.

## Referanser

 
 


## Eksterne lenker
* Holbæk Radikale Venstre
Afula

**Afula** (hebraisk: ; arabisk: , *al-ʻAfūlaḧ*) er en by i Norddistriktet i Israel. Byen er kjent som «Dalens hovedstad», som største by i Jisreeldalen. Afulas sentrale busstasjon utgjør et senter i det nordlige Israel.

## Historie
Afula ligger i Galilea-regionen, rundt halvveis mellom Jenin og Nasaret. Den ligger på samme sted som den bibelske byen Ofra, Gideons hjemby. 
I 1799, under Napoleons invasjon av Egypt, ble slaget ved Tabor-fjellet utkjempet i nærhet av landsbyen al-Fulah.

I 1909 eller 1910 kjøpte Yehoshua Hankin sitt første store landområde i Jisreeldalen, 10 km² (10&nbsp;000 dunamer) av landet i Al-Fuleh (nå Afula). Dette området ble senere Merchavias og Tel Adashims hjem. Dette kjøpet markerte også starten på en rekke uenigheter mellom araberne og jødene med hensyn til de tidligere bøndenes rettigheter, og angående de jødiske og arabiske vekternes arbeid i området-

Det moderne Afula ble grunnlagt i 1925 av *[[American Zionist Commonwealth]]*, etter at resten av dalen hadde blitt oppkjøpt fra Sursuk-familien fra Beirut. Den nærtliggende arabiske landsbyen Al-Fulah, som tidligere hadde blitt grunnlagt av Saladin, ble oppløst rundt århundreskiftet. 

Ettersom Afula lå i nærheten av Vestbredden, var byen et mål for terrorister i løpet av Oslo-fredsprosessen og den andre intifada. En bilbombe fra Hamas førte 6. april 1994 til at fem mennesker døde. Afula var også målet for et selvmordsangrep på en buss ved Afulas busstasjon 5. mai 2002, da én person døde og flere ble skadet. Den 19. mai 2003 ble Afulas *Amakim Mall* bombet. Tre personer ble drept, mens 70 ble skadet. Angrepet ble gjennomført av det palestinske Islamsk Jihad og Fatah-bevegelsens *[[al-Aqsa-martyrenes brigader]]*.

17. juli 2006 skjøt Hizbollah Katyusha-raketter mot den israelske byen Afula. Afula ligger i Jisreeldalen, 50 km fra grensen mot Libanon, og 46 km sørøst for Haifa. Bombingen var en del av rakettangrepene på Israel fra Libanon. Seks mennesker ble behandlet for sjokk som resultat av bombingen.

## Demografi
Ifølge Israels statistiske sentralbyrå (CBS) hadde byen ved utgangen av 2007 en befolkning på 39&nbsp;300. I 2001 var 99,4&nbsp;% av befolkningen jødisk/ikke-arabisk.

## Søsterbyer
*  Ingelheim am Rhein
*  Providence (Rhode Island)
*  Worcester (Massachusetts)
*  Stamford, Connecticut
*  Osnabrück
*  Santa Fe

## Fotnoter


## Referanser


## Eksterne lenker
* 
* Emek Medical Center
Giovanni Gentile

**Giovanni Gentile** (født 30. mai 1875 i Trapani på Sicilia, død 15. april 1944 i Firenze) var en italiensk filosof og politiker.

Gentile studerte filosofi i Palermo, og var seinere lærer. I 1917 begynte han å jobbe ved universitetet i Pisa. Han sluttet seg til fascistene i 1922 og var utdanningsminister i den første regjeringen til Benito Mussolini. Som utdanningsminister gjennomførte Gentile en skolereform som ble kalt opp etter ham. Han var også hovedredaktør for Treccani-leksikonet.

Gentile var overbevist fascist til sin død. Han ble myrdet i 1944, mest sannsynlig av en partisan, men de eksakte omstendighetene rundt drapet ble aldri oppklart.

## Referanser


## Kilder
* 

## Eksterne lenker
*